根據2007年新會區統計局嘅數據，新會共有公路通車里程1225公里，公路密度為每百平方公里88.3公里。新會嘅道路網絡，大致上可以分為公路、橋樑同埋渡口。2007年，新會通車嘅高速公路有江中高速公路、江珠高速公路、佛開高速公路、西部沿海高速公路同埋新台高速公路，佢哋同325國道、京珠高速公路一起為骨架，構成了四通八達嘅公路網，加強咗新會與周邊廣州、珠海、佛山、中山等城市嘅聯繫，使區內交通與珠三角區域性交通形成緊密嘅銜接。